OzLabs/hebrew-wiki-articles huggingface dataset:
וולט דיסני רקורדס

וולט דיסני רקורדס (באנגלית: Walt Disney Records) היא חברת תקליטים אמריקאית של חברת וולט דיסני. החברה מוציאה לאור את אלבומי הפסקול מסרטי הקולנוע, סדרות הטלוויזיה, פארקי השעשועים ואלבומי האולפן המסורתיים של דיסני שהופקו על ידי אמני פופ, טין פופ וקאנטרי.

החברה נוסדה בשנת 1956 בשם דיסנילנד רקורדס. לפני אותה תקופה, דיסני את המוזיקה שלהם דרך חברות תקליטים שונות, ביניהן RCA, דקה וקפיטול. אחיו של וולט דיסני, רוי דיסני, הציע שוולט דיסני הפקות (כיום חברת וולט דיסני המודרנית) תקים חברת תקליטים משלה. רוי גייס את העובד הוותיק ג'ימי ג'ונסון לעמוד בראש החטיבה החדשה הזו. היא אימצה את שמה הנוכחי בשנת 1989.

== אלבומים ==
; פסקולים בולטים
* 1991: Beauty and the Beast: Original Motion Picture Soundtrack
* 1994: The Lion King: Original Motion Picture Soundtrack
* 2003: The Lion King: Special Edition
* 2006: High School Musical (An Original Walt Disney Soundtrack)
* 2006: Hannah Montana: Songs from and Inspired by the Hit TV Series
* 2006: The Nightmare Before Christmas: Special Edition
* 2007: Hannah Montana 2: Meet Miley Cyrus
* 2007: High School Musical 2 (Original Soundtrack)
* 2008: High School Musical 3: Senior Year (Original Motion Picture Soundtrack)
* 2009: Hannah Montana: The Movie (Original Motion Picture Soundtrack)
* 2009: Hannah Montana 3
* 2009: The Princess and the Frog: Original Songs and Score
* 2010: Hannah Montana Forever
* 2019: The Lion King: Original Motion Picture Soundtrack
* 2021: Cruella: Original Motion Picture Soundtrack
* 2021: Encanto: Original Motion Picture Soundtrack

; אלבומי אוסף
* Disney Magic (2004)
* Disney Channel Holiday (2007)
* Pure Disney (2008)
* Nightmare Revisited (2009)
* Disney Channel Playlist (2009)
* Disney Channel Holiday Playlist (2012)
* Disney Fairies: Faith, Trust, and Pixie Dust (2012)
* Make Your Mark: Ultimate Playlist (2013)
* Disney Holidays Unwrapped (2013)
* Disney Channel Play It Loud (2014)

; סדרת אלבומים
* Disneymania
* Radio Disney Jams
* Disney Karaoke Series
* We Love Disney (2013–הווה)
* Walt Disney Records: The Legacy Collection (2014–2015, 2017–הווה)

== ראו גם ==
* הוליווד רקורדס

== קישורים חיצוניים ==

* 

*
קטגוריה:חברות תקליטים
קטגוריה:דיסני מיוזיק גרופ
פלימות' דאסטר

פלימות' דאסטר (באנגלית : Plymouth Duster) היא מכונית קופה מתוצרת "חטיבת "פלימות'" ("Plymouth (automobile)" ) בקונצרן הרכב האמריקאי קרייזלר אשר יוצרו בין השנים 1976–1969 (דגם 1970) בארצות הברית וקנדה.

דגמי V8 צילינדרים הוגדרו כמכוניות שרירים.

=="פלימות' דאסטר"==

* יוצרו 1,332,846 יחידות
* 2 דלתות - פאסטבק קופה
* מנוע קדמי / מנוע בנזין
* סוג הנעה : הנעה קדמית
===מכירות "פלימות' דאסטר===

* בשנת 1970 יוצרו 217,192 יחידות מתוכם 24,817 יחידות שהורכב בהם מנוע 5.6 ליטר
* בשנת 1971 יוצרו 186,478 יחידות מתוכם 12,886 יחידות שהורכב בהם מנוע 5.6 ליטר
* בשנת 1972 יוצרו 228,012 יחידות מתוכם 15,681 יחידות שהורכב בהם מנוע 5.6 ליטר
* בשנת 1973 יוצרו 264,974 יחידות מתוכם 15,731 יחידות שהורכב בהם מנוע 5.6 ליטר
* בשנת 1974 יוצרו 281,378 יחידות מתוכם 3,969 יחידות שהורכב בהם מנוע 5.9 ליטר
* בשנת 1975 יוצרו 120,131 יחידות מתוכם 1,421 יחידות שהורכב בהם מנוע 5.9 ליטר
* בשנת 1976 יוצרו 34,681 יחידות

===סדרות "פלימות' דאסטר" (לפי שנת הדגם)===
* סדרה ראשונה - יוצרה בין השנים 1970–1972
* סדרה שנייה - יוצרה בין השנים 1973–1976

== תמונות ==
<gallery mode="packed" heights="120">
קובץ:70 Plymouth Duster (7817614448).jpg | "פלימות' דאסטר", שנת 1970
קובץ:1970 Plymouth Valiant Duster 340 (27366262585).jpg | "פלימות' דאסטר", שנת 1970
קובץ:'71 Plymouth Duster (Rassemblement Mopar Valleyfield '12).JPG | "פלימות' דאסטר", שנת 1971
קובץ:1971 Plymouth Duster Orange va-d.jpg | "פלימות' דאסטר", שנת 1971 - מבט לתא הנהג ולוח מחוונים
קובץ:1971 Plymouth Duster 340, rear 6.6.19.jpg | "פלימות' דאסטר", שנת 1971
קובץ: 1973 Plymouth Duster (2809883864).jpg| "פלימות' דאסטר", שנת 1973
קובץ:1974 Plymouth Gold Duster at MD-DMV 2015 show 1of5.jpg | "פלימות' דאסטר", שנת 1974
קובץ:1974 Plymouth Duster coupé (13053577594).jpg | "פלימות' דאסטר", שנת 1974
קובץ:1976 Plymouth Duster.jpg | "פלימות' דאסטר", שנת 1976
</gallery>

==ראו גם==
*קרייזלר
* פלימות' GTX

==קישורים חיצוניים==

* 

==הערות שוליים==

קטגוריה:מכוניות קופה
קטגוריה:מכוניות שרירים
קטגוריה:דגמי מכוניות שהושקו ב-1969
קטגוריה:מכוניות אמריקאיות
דאסטר
אלומיי קפיטל

אלומיי קפיטל בע"מ (באנגלית: .Ellomay Capital Ltd) היא חברה ישראלית, העוסקת בהשקעה והקמה של פרויקטים בתחום האנרגיה. אלומיי היא חברה ציבורית ומניותיה נסחרות בנאסד"ק ובבורסה לניירות ערך בתל אביב. מניית החברה כלולה במדד תל אביב 125 ובמדד תל אביב טק-עילית.

== היסטוריה ==
אלומיי נוסדה במקור בשנת 1987 בשם "נור תעשיות פרסום" (NUR Advertising Industry), על ידי היזם הסדרתי משה נור ועסקה בפיתוח פתרונות להפקת שלטי חוצות. החברה פיתחה מדפסות דיגיטליות בפורמט רחב להדפסת שלטי חוצות ושמה הוחלף בשנת 1993 ל-"נור טכנולוגיות מתקדמות" (NUR Advanced Technologies). היא הונפקה בבורסת נאסד"ק בסוף 1995 וגייסה 9.3 מיליון דולר. לאחר שנקלע לקשיים כספיים נמכרה החברה למשקיעים מארצות הברית ושמה שונה ל"נור מקרופרינטרס" (NUR Macroprinters). בדצמבר 2007 השלימה "נור מקרופרינטרס" את מכירת כל נכסיה לחברת היולט פקארד תמורת 117.5 מיליון דולר במזומן, שמיזגה אותה עם חברת סאיטקס ויז'ן הישראלית, אותה רכשה ב-2005. בעקבות מכירה זו הפכה נור לשלד בורסאי עתיר מזומנים, בעלת השליטה בשלד הייתה קרן השקעות הפרטיות "פורטיסימו קפיטל" שהחזיקה אז בכ-60% מנור.

במרץ 2008, רכש שלמה נחמה, לשעבר יושב ראש בנק הפועלים ומנכ"ל אריסון השקעות, יחד עם אנשי העסקים רן פרידריך ומנחם רפאל, את השלד הבורסאי של חברת "נור מקרופרינטרס" שנסחר בנאסד"ק, כדי שישמש פלטפורמה לעסקים עתידיים. שם החברה שונה ל"אלומיי קפיטל", הנגזר משמותיהן של שתי בנותיו של נחמה..

בשנת 2009, רכש יזם ההיי טק זהר זיסאפל כ-7.5% ממניות החברה, ומימש אותם ברווח כעבור מספר שנים.

ב-27 באוקטובר 2013 החלו מניות החברה להיסחר גם בבורסה לניירות ערך בתל אביב, לאחר שהשלימה מהלך של רישום כפול.

==פעילות==
ההשקעה הראשונה של החברה כ"אלומיי קפיטל", הייתה במתקן להפקת חשמל מאנרגיה סולארית באיטליה, במרץ 2010. בהמשך אותה שנה רכשה והקימה מספר מתקנים נוספים באיטליה.

בנובמבר 2010, רכשה מ"קבוצת א. דורי" 40% מחברת הבת "דורי אנרגיה" בתמורה לכ-50 מיליון שקל. דורי אנרגיה מחזיקה בכ-18.75% מפרויקט תחנת הכוח דוראד (כך שחלקה של אלומיי קפיטל בפרויקט כולו היה 7.5%). באפריל 2015, רכשה 9% נוספים מחברת "דורי אנרגיה" וחלקה היחסי בתחנת הכוח דוראד גדל ל-9%.

בשנת 2012 רכשה תחנת כוח פוטו-וולטאית פעילה בספרד.

בשנת 2014 רכשה את השליטה במיזם לקמת פרויקט להפקת חשמל בשיטת אגירה שאובה ברכס רמים, לאחר שבעלי המניות הקודמים לא הצליחו לגייס את ההון הדרוש להקמתו.

במאי 2017, חתמה על הסכם להקמת מתקן לייצור ביוגז בהולנד, בשיתוף עם חברת לודן, בעלות של -9 מיליון אירו. ביוני 2017, רכשה מתקן סולארי במושב תלמי יוסף תמורת 39 מיליון שקל.

בספטמבר 2018, קיבלה אישור להקמת תחנת כוח בספרד, בעלת כושר ייצור של כ-300 מגה וואט, בעלות של 200 מיליון אירו.

== קישורים חיצוניים ==
* 

== הערות שוליים ==

קטגוריה:חברות ישראליות הנסחרות בנאסד"ק
קטגוריה:תעשיית אלקטרוניקה בישראל
קטגוריה:חברות הנסחרות בבורסה לניירות ערך בתל אביב
קטגוריה:חברות ישראליות הנסחרות ביותר מבורסה אחת
האפי היירסטון

הרולד "האפי" היירסטון (באנגלית: Harold "Happy" Hairston; 31 במאי 1942 – 1 במאי 2001) היה כדורסלן אמריקאי, אשר שיחק בליגת ה-NBA בין השנים 1964–1975. בעונת זכה באליפות ה-NBA כשחקן לוס אנג'לס לייקרס, ולאורך 11 עונותיו בליגה העמיד ממוצעים כוללים של 14.8 נקודות, 10.3 ריבאונדים ו-1.6 אסיסטים למשחק.

==קריירת מכללות==
היירסטון נולד וגדל בעיר וינסטון סיילם שבקרוליינה הצפונית, ובין השנים 1960–1964 למד באוניברסיטת ניו יורק. בשלוש עונותיו בקבוצת הכדורסל של האוניברסיטה קלע 21.0 נקודות ואסף 12.3 ריבאונדים בממוצע למשחק, ובעונות 1962 ו-1963 הוביל אותה לשלב שמינית גמר טורניר אליפות המכללות (NCAA Sweet Sixteen).

==קריירת משחק==
בדראפט ה-NBA{{כ}} 1964 נבחר היירסטון בבחירה ה-33, על ידי סינסינטי רויאלס. בשלוש וחצי עונותיו בסינסינטי שיתף פעולה עם חברי היכל התהילה של הכדורסל לעתיד אוסקר רוברטסון, ג'רי לוקאס, ויין אמברי וג'ק טוויימן, ותרם 13.1 נקודות ו-7.0 ריבאונדים בממוצע למשחק.

בפברואר 1968 הועבר יחד עם ג'ים פוקס בטרייד לדטרויט פיסטונס, בתמורה לטום ואן ארסדייל וג'ון טרסוונט. בעונתו המלאה היחידה בקבוצה, , הציג יכולת טובה לצדם של וולט בלאמי, דייב בינג ודייב דבושר, עם 18.1 נקודות ו-11.8 ריבאונדים למשחק, אך קבוצתו לא העפילה לפלייאוף ה-NBA.

בנובמבר 1969 נשלח בטרייד ללוס אנג'לס לייקרס, תמורת ביל יואיט ובחירת דראפט עתידית. עד לסיום אותה עונה קלע 20.6 נקודות למשחק, וסייע ללייקרס להפעיל לגמר ה-NBA בפעם השלישית ברציפות; בסדרת הגמר עצמה הפסידה הקבוצה מול ניו יורק ניקס, בתוצאה 3–4. בעונת השלים בלייקרס חמישייה פותחת דומיננטית יחד עם ג'רי וסט, גייל גודריץ', ג'ים מקמיליאן ווילט צ'מברלין, אשר הובילה את הקבוצה לזכייה באליפות ה-NBA; בסדרת הגמר, בו שוב התמודדו מול הניקס, קלע היירסטון 14.2 נקודות והוריד 14.6 ריבאונדים בממוצע למשחק, בניצחון קבוצתו בתוצאה 4–1. בעונה העוקבת התמודדו הלייקרס והניקס בגמר הליגה פעם נוספת, אולם הפעם ניצחה ניו יורק בתוצאה 4–1, בין היתר בשל פציעה של היירסטון אשר הוגבל ל-26 דקות לכל אורך הפלייאוף. בסיום עונת שוחרר היירסטון מהלייקרס ופרש ממשחק, בגיל 32.

ב-1 במאי 2001 נפטר היירסטון לאחר מאבק בסרטן הערמונית, בגיל 58.

==קישורים חיצוניים==

* 

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת ניו יורק
קטגוריה:בחירות דראפט של סינסינטי רויאלס
קטגוריה:כדורסלני סינסינטי רויאלס
קטגוריה:כדורסלני דטרויט פיסטונס
קטגוריה:כדורסלני לוס אנג'לס לייקרס
קטגוריה:אמריקאים שנולדו ב-1942
קטגוריה:אמריקאים שנפטרו ב-2001
קים מין-וו

קים מין-וו (בקוריאנית: 김민우; נולד ב-25 בפברואר 1990) הוא כדורגלן דרום-קוריאני, המשחק בעמדת הקשר באולסן יונדאי.

==קריירת מועדונים==
קים את הקריירה שלו בקבוצת הכדורגל של אוניברסיטת יונסיי. בקיץ נבחן בפ.ס.וו. איינדהובן, אך לא חתם בקבוצה.

ב-8 בינואר 2010, קים חתם בסגאן טוסו ששיחקה אז בליגה השנייה ביפן. ב-7 במרץ 2010, ערך את הופעת הבכורה שלו בקבוצה בתיקו 1-1 נגד קונסאדולה סאפורו. ב-9 במאי 2010, הבקיע את שער הבכורה שלו בקבוצה בניצחון 3–4 נגד אויטה טריניטה. בעונת , רשם 7 שערים ב-28 משחקים ובסיום העונה עלתה סגאן לליגת העל היפנית. בסיום עונת , סיים את חוזהו בקבוצה ושוחרר.

ב-6 בינואר 2017, קים חתם בסוואן סמסונג בלווינגס מליגת העל של קוריאה הדרומית. ב-15 בינואר 2018, הושאל לסאנגג'ו סאנגמו, בה שיחק כשנה וחצי.

בקיץ קים חתם בצ'אנגדו רונגצ'נג מליגת העל הסינית.

ב-23 בינואר 2024 חתם באולסן יונדאי.

==קריירה בינלאומית==
קים השתתף עם נבחרת הנוער של קוריאה הדרומית בגביע העולם בכדורגל עד גיל 20 שנערך בשנת .

שנה לאחר מכן, זומן לראשונה לסגל הנבחרת לקראת משחק ידידות נגד . ב-10 באוקטובר 2014, הבקיע את שער הבכורה שלו בנבחרת בניצחון 0–2 נגד .

קים השתתף עם הנבחרת בגביע אסיה בכדורגל 2015 ומונדיאל 2018.

==תארים==
; סוואן סמסונג בלווינגס
*גביע ה-FA הקוריאני: 

; נבחרת קוריאה הדרומית
*גביע מזרח אסיה בכדורגל: , 

==קישורים חיצוניים==

קטגוריה:כדורגלנים דרום קוריאנים
קטגוריה:מגני כדורגל דרום קוריאנים
קטגוריה:קשרי כדורגל דרום קוריאנים
קטגוריה:חלוצי כדורגל דרום קוריאנים
קטגוריה:כדורגלני סגאן טוסו
קטגוריה:כדורגלני אולסן יונדאי
קטגוריה:כדורגלני נבחרת קוריאה הדרומית
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:ספורטאים זרים בסין
קטגוריה:דרום קוריאנים שנולדו ב-1990
סיביריאדה

סיביריאדה (ברוסית: Сибириада) הוא סרט סובייטי משנת 1979 בארבעה חלקים, המשתרע על רוב המאה העשרים בבימויו של אנדריי קונצ'לובסקי.

הסרט מביא את סיפור ההיסטוריה הרוסית מתחילת המאה ה-20, כפי שהיא משתקפת מבעד לקורותיהן של שתי משפחות המתגוררות בכפר שכוח בסיביר, והתמורות המלוות אותן משך שלושה דורות. בסרט כיכב הבמאי-שחקן ניקיטה מיכאלקוב. הסרט זכה בפרס הגרנד פרי של פסטיבל קאן (1979)<ref>https://www.nytimes.com/1982/09/15/movies/siberiade-winner-of-cannes-prize.html</ref>.

==קישורים חיצוניים ==

==הערות שוליים==

קטגוריה:סרטים ברוסית
קטגוריה:סרטי 1978
קטגוריה:סרטים סובייטיים
ג'ון הורסט

ג'ונתן רנדל "ג'ון" הורסט (באנגלית: Jonathan Randall "Jon" Horst; נולד ב-16 באפריל 1983) הוא מנהל קבוצות כדורסל אמריקאי, המשמש כג'נרל מנג'ר של קבוצת מילווקי באקס מליגת ה-NBA.

==קריירת משחק==
הורסט נולד בעיר סנדסקי שבמישיגן, ובין השנים 2002–2006 למד באוניברסיטת רוצ'סטר הסמוכה. בשנים 2004 ו-2005 זכה עם קבוצת הכדורסל של האוניברסיטה באליפות ליגת ה-USCAA (United States Collegiate Athletic Association), המיועדת לקבוצות מאוניברסיטאות ומכללות קטנות.

==קריירת ניהול==
באוגוסט 2007 הצטרף הורסט לצוות המקצועי של קבוצת דטרויט פיסטונס, בתור "מנהל פעולות הכדורסל" (Manager of Basketball Operations), ובאפריל 2008 עבר לתפקיד דומה במילווקי באקס (Director of Basketball Operations). לקראת עונת מונה לג'נרל מנג'ר של הקבוצה, בגיל 34 בלבד, במקומו של ג'ון האמונד אשר עבר לאורלנדו מג'יק. במהלך עונתו הראשונה בתפקיד צירף את אריק בלדסו בטרייד מפיניקס סאנס, ופיטר את מאמן הקבוצה ג'ייסון קיד.

לקראת עונת ובמהלכה ביצע מספר פעולות משמעותיות, בהן מינויו של מייק בודנהולצר כמאמן ראשי, בחירתו בדונטה דיווינצ'נזו בדראפט 2018 (בחירה 17), החתמתם של ארסאן אילייסובה וברוק לופז, וצירופם של ג'ורג' היל וניקולה מירוטיץ' בטריידים שונים. באותה עונה השיגו הבאקס את מאזן הניצחונות הטוב ביותר בליגה (60–22), והעפילו לגמר האזור המזרחי בפלייאוף ה-NBA לראשונה מזה 18 שנים. בסיום העונה זכה כוכב הקבוצה יאניס אדטוקומבו בתואר ה-MVP של העונה הסדירה, בעוד בודנהולצר זכה בפרס מאמן העונה והורסט עצמו זכה בפרס מנהל העונה.

בקיץ 2019 ערך שינויים נוספים בסגל הקבוצה, כאשר ביצע עסקת "החתמה והעברה" (Sign-and-trade) של מלקולם ברוגדון לאינדיאנה פייסרס (בתמורה ל-3 בחירות דראפט עתידיות), ונמנע מהארכת חוזהו של מירוטיץ' (אשר עבר לשחק בברצלונה). במקומם החתים הורסט את וסלי מת'יוז, קייל קורבר ורובין לופז, וכן האריך את חוזיהם בקבוצה של כריס מידלטון (178 מיליון דולר ל-5 עונות), ברוק לופז (52 מיליון ל-4 עונות), וג'ורג' היל (29 מיליון ל-3 עונות). שנה לאחר מכן ביצע טרייד מרובע עם ניו אורלינס פליקנס, דנוור נאגטס ואוקלהומה סיטי ת'אנדר, במסגרתו שלח את ג'ורג' היל, אריק בלדסו, אר. ג'יי. המפטון ו-4 בחירות דראפט עתידיות, בתמורה לג'רו הולידיי וסם מריל. בסיום אותה עונה, , הובילו אדטוקומבו, מידלטון והולידיי את מילווקי לזכייתה השנייה אי פעם באליפות ה-NBA.

==הערות שוליים==

קטגוריה:כדורסלנים אמריקאים
קטגוריה:מישיגן: כדורסלנים
קטגוריה:בוגרי אוניברסיטת רוצ'סטר
קטגוריה:כדורסלני אוניברסיטאות ומכללות בארצות הברית
קטגוריה:מנהלי קבוצות ב-NBA
קטגוריה:אמריקאים שנולדו ב-1983
YoungBoy Never Broke Again

קנטרל דשאן גולדן (נולד ב-20 באוקטובר 1999), ידוע בשם הבמה YoungBoy Never Broke Again<ref></ref> (לעיתים גם כ-NBA YoungBoy),<ref></ref> הוא ראפר, זמר ופזמונאי אמריקאי.

== ביוגרפיה ==
בשנת 2015 החל להוציא מיקסטייפים לאינטרנט, בעוד הראשון מתוכם היה Life Before Fame. המיקסטייפים תחילה לא גררו הצלחה. בשנת 2017, לאחר שחתם בחברת אטלנטיק רקורדס, הוציא את המיקסטייפ A.I. YoungBoy שזכה לשבחים רבים וזכה בתואר "אלבום זהב" מטעם איגוד תעשיית ההקלטות האמריקאי.<ref></ref><ref></ref><ref></ref>

בשנת 2018 הוציא את אלבום הבכורה שלו, Until Death Call My Name. האלבום זכה להצלחה רבה, כאשר נכנס לעשירייה הפותחת של מצעד הבילבורד 200 וזכה במעמד "אלבום פלטינה", ובכך הפך לאלבומו הראשון שהגיע להישגים אלו.<ref></ref><ref></ref><ref></ref> האלבום כלל את הסינגל המוביל, הלהיט "Outside Today", שזכה להצלחה רבה במצעדי הפזמונים השבועיים והשנתיים של הבילבורד.<ref></ref><ref></ref><ref></ref>

בשנת 2019 הוציא את המיקסטייפ AI YoungBoy 2, שהגיע למקום הראשון במצעד הבילבורד 200, ובכך הפך לאלבומו הראשון שהגיע להישג זה.<ref></ref>

בשנת 2020 הוציא את המיקסטייפ המסחרי השלישי שלו, . האלבום הגיע למקום הראשון בבילבורד 200.<ref></ref> באותה השנה הוציא את אלבומו השני, Top, שהגיע למקום הראשון במצעד אף הוא.

== חיים אישיים ==
גולדן נודע בהסתבכויות התכופות שלו עם החוק. תקופות מעצר ארוכות ומעצרי בית תכופים. הוא אב לאחד עשר ילדים מתשעה נשים שונות<ref></ref>.

== דיסקוגרפיה ==
=== אלבומי אולפן ===
* 2018: Until Death Call My Name
* 2020: Top
* 2021: Sincerely, Kentrell
* 2022: The Last Slimeto
* 2023: I Rest My Case
* 2023: Don't Try This At Home

=== אלבומי אוסף ===
* 2018: 4Respect 4Freedom 4Loyalty 4WhatImportant

=== מיקסטייפים ===
* 2015: Life Before Fame
* 2015: Mind of a Menace
* 2016: 
* 2016: Before I Go
* 2016: 
* 2016: Mind of a Menace 3
* 2016: Before I Go: Reloaded
* 2017: Mind of a Menace 3: Reloaded
* 2017: A.I. YoungBoy
* 2017: Ain't Too Long
* 2018: Master the Day of Judgement
* 2018: Decided
* 2018: Realer
* 2019: AI YoungBoy 2
* 2020: Still Flexin, Still Steppin
* 2020: 
* 2020: Until I Return
* 2022: Colors
* 2022: Realer 2
* 2022: 
* 2022: Ma' I Got A Family
* 2023: Richest Opp

=== מיקסטייפים משותפים ===
* 2017: Fed Baby's <small>(עם מאניבאג יו)</small>
* 2018: Kane & O-Dog <small>(עם VL דק)</small>
* 2020: Nobody Safe <small>(עם ריץ' דה קיד)</small>
* 2021: From the Bayou <small>(עם בירדמן)</small>
* 2022: Better than You <small>(עם דה-בייבי)</small>
* 2022: 3860 <small>(עם קוואנדו ראנדו)</small>

=== מיני-אלבומים ===
* 2018: 4Respect
* 2018: 4Freedom
* 2018: 4Loyalty

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:אמני אטלנטיק רקורדס
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1998
מגילות משה

מגילות משה (ערבית: صحف موسى, תעתיק מדויק: צֻחֻף מוּסא)<ref></ref> הם לכאורה כתבי קודש קדומים אשר הוזכרו פעמיים בקוראן. המגילות הללו נחשבות באסלאם לחלק מכתבי הקודש שניתנו לנביאים מאללה, ואשר אבדו או סולפו במהלך ההיסטוריה<ref></ref>. לפי המסורת האסלאמית, אין לבלבל בין מגילות משה לבין התורה<ref></ref>, אשר נחשבת בקרב המוסלמים לספר קודש בפני עצמו. שני המקומות בהם מגילות משה מוזכרות בקוראן הם בפרק 87 פסוקים 18-19<ref></ref>, ובפרק 53 פסוקים 36-37<ref></ref>.

==קישורים חיצוניים==

== הערות שוליים ==

קטגוריה:כתבים אסלאמיים
שיטת זיגלר ניקולס

שיטת זיגלר-ניקולס (ידועה גם בתור "שיטת הרגישות הגבולית") היא שיטה היוריסטית לכוונון בקרי PID, אשר פותחה על ידי ג'ון ג. זיגלר ונתנאל ב. ניקולס.

בשיטה זו, הפרמטרים של הבקר נקבעים מתוך ניסוי פשוט ללא ידע מוקדם על מודל התהליך, אך היא איננה מבטיחה יציבות או ביצועים אופטימליים.

== אופן הפעולה==
# מאפסים את ערכי האינטגרטורים (<math>K_I</math>) והגוזרים (<math>K_D</math>) בבקר, כך שהבקר יהיה בקר פרופורציונלי (<math>K_P</math>).
# מכניסים כניסת מדרגה, הלם או הפרעה.
# מגדילים (מאפס) את ערך ההגבר <math>K_P</math> עד שהוא מגיע להגבר האולטימטיבי <math>K_U</math> – זהו הערך הגדול ביותר בו פלט היציאה יציב במצב מתמיד ולא מתבדר (סף יציבות). במצב זה יתקבלו תנודות קבועות.
<br />חילוץ הפרמטרים TU ו-KU לאחר הבאת המערכת לסף יציבות

הפרמטר <math>K_U</math>, וזמן מחזור התנודות שמוגדר כ־<math>T_U</math> משמשים להגדרת הפרמטרים I,P ו־D בהתאם לסוג הבקר ולהתנהגות הנדרשת:
{| class="wikitable"
|-
!סוג הבקר!!<math>K_P</math>!!<math>T_i</math>!!<math>T_d</math>
|-
|P||<math display="block">0.5K_U</math>||–|| –
|-
|PI||<math display="block">0.45K_U</math>||<math display="block">T_U/1.2</math>
|–
|-
|PD||<math display="block">0.8K_U</math>|| – ||<math display="block">T_U/8</math>
|-
|PID קלאסי||<math display="block">0.6K_U</math>||<math display="block">T_U/2</math>||<math display="block">T_U/8</math>
|-
|Pessen Integral Rule||<math display="block">7K_U/10</math>||<math display="block">2T_U/5</math>||<math display="block">3T_U/20</math>
|-
|עם תגובת יתר||<math display="block">K_U/3</math>||<math display="block">T_U/2</math>||<math display="block">T_U/3</math>
|-
|בלי תגובת יתר||<math display="block">K_U/5</math>||<math display="block">T_U/2</math>||<math display="block">T_U/3</math>
|}

ניתן להשתמש בפרמטריזציה מקובלת נוספת. מפתח ההמרה מקיים את הקשרים הבאים:

<math display="block">K_i=K_p/T_i</math>
<math display="block">K_d=K_p T_d</math>

כעת ניתן לבטא את אות הבקרה <math>u(t)</math> כתלות בשגיאה <math>e(t)</math> ובפרמטרי הבקר במישור הזמן, לפי בקרת PID:

<math display="block">
K_p \left( e(t) + \frac{1}{T_i} \int_0^t e(t) \, dt + T_d \frac{de(t)}{dt} \right) 
</math>

ובפונקציית התמסורת:
<math display="block">u(s)=K_P \left(1+\frac{1}{T_i s}+T_d s\right)e(s)=K_p \left(\frac{T_d T_i s^2+T_i s+1}{T_i s}\right)e(s)</math>

==הערות שוליים==

קטגוריה:מערכות בקרה
שירות הביון הלאומי (עיראק)

שירות הביון הלאומי העיראקי (בערבית: جهاز المخابرات الوطني العراقي) היא סוכנות מודיעין של ממשלת עיראק, שנוסדה באפריל 2004 בסמכות הרשות הזמנית של הקואליציה בעיראק, שהוקמה על ידי צבא ארצות הברית, כממשל זמני בעיראק.

== רקע ==
לאחר הפלישה לעיראק באפריל 2003, פירק ראש הרשות הזמנית פול ברמר את שירותי הצבא והביטחון של עיראק. ככל שהמצב הביטחוני בעיראק התדרדר וההתנגדות העיראקית לכיבוש התחזקה והפכה לאלימה יותר, הצורך בשירות חשאי היה לחוץ יותר.

בדצמבר 2003 דווח בוושינגטון פוסט כי איאד עלאווי ונורי בדראן, חברי מועצת הממשל הבינלאומי בעיראק, הסכימו לטוס לארצות הברית כדי לדון בפרטי הקמת שירות חשאי חדש, בסיוע ה-CIA. בראש הסוכנות יעמוד בדראן ויגייס סוכנים רבים ששירתו עד אז בשירות הביון העיראקי תחת שלטון סדאם חוסיין. המטרה העיקרית של הארגון החדש הייתה להתמודד עם ההתקוממות. תהליך ההעסקה הסתייע בפוליגרף של סוכנות הביון המרכזית.<ref></ref>

בינואר 2004 דיווח הניו יורק טיימס כי הקמת הסוכנות החדשה בעיצומה. הסוכנות נועדה להעסיק בין 500 ל-2,000 עובדים ובמימון ממשלת ארצות הברית. אבראהים אל-ג'נאבי הוזכר כמועמד עיקרי לעמוד בראש סוכנות הריגול. מאמצים אלה עוררו ביקורת מצד אחמד צ'לבי, פוליטיקאי עיראקי גולה לשעבר שעמד בקשרים טובים עם ה-CIA והביע דאגה כי הסוכנות החדשה עשויה לשמש לשיקום מכשיר הביטחון הישן של הבעת' ולהפוך לכלי לדיכוי ממשלתי.

== הקמה ==
באפריל 2004 חתם פול ברמר על צו הרשות מספר 69, שהסמיך הקמת שירות ביון לאומי ואישר למועצת הממשל העיראקית להקים סוכנות כזו. המנהל הראשון שלה היה מוחמד עבדאללה א-שהוואני והוא מומן מכספים סודיים שהוקצבו במסגרת תקציבים לעיראק שאושרו על ידי הקונגרס האמריקני. קרנות חשאיות אלה, בהיקף של כשלושה מיליארד דולר במשך שלוש שנים, אמורות היו להיות מיועדות לפעולות סמויות ומבצעים חשאיים של ה-CIA בעיראק (כמו גם, במידה מועטה, באפגניסטן).<ref name="GlobalSecurity">[http://www.globalsecurity.org/org/news/2003/031212-iraq.htm Phoenix Rising], The American Prospect, January 1, 2004</ref> א-שהוואני שירת בצבא העיראקי משנת 1955 עד 1984, נמלט לבריטניה בשנת 1990 ואיבד את שלושת בניו בהפיכה הכושלת של 1996 שארגן ה-CIA.

באמצע 2004 נהרגו 18 סוכני שירות הביון הלאומי – עשרה על ידי ארגון בדר ושמונה על ידי אל-קאעדה של אבו מוסעב א-זרקאווי בעיראק, לדברי א-שהוואני. הוא האשים גם את השגרירות האיראנית בבגדאד בביצוע ההתנקשויות של ארגון בדר.<ref></ref>

== משימה ==
על פי הממשל הזמני בעיראק, שהקים את השירות, מוטל עליו לאסוף מודיעין ולבצע פעולות מודיעיניות בנוגע ל:<ref></ref>
* איומים לביטחון הלאומי של עיראק.
* טרור וחתרנות.
* הפצת נשק להשמדה המונית , מלחמה בייצור סמים ובהברחות, מאבק בפשע מאורגן חמור.
* ריגול ומעשים אחרים המאיימים על הדמוקרטיה העיראקית.

== קישורים חיצוניים ==
* 

* [https://web.archive.org/web/20040701202620/http://www.iraqcoalition.org/regulations/20040401_CPAORD69_Delegation_of_Authority_to_Establish_the_Iraqi_National_Intelligence_Service_with_Annex.pdf צו הרשות הזמנית מספר 69: משלחת הרשות להקמת שירות הביון הלאומי העיראקי]

== הערות שוליים ==

קטגוריה:קהילת המודיעין העיראקית
אריק גוטיירס

אריק גבריאל גוטיירס גלאביס (בספרדית: Érick Gabriel Gutiérrez Galaviz; נולד ב-15 ביוני 1995) הוא כדורגלן מקסיקני, המשחק בעמדת הקשר בגוודלחארה.

==קריירת מועדונים==
גוטיירס התחיל את הקריירה שלו במחלקת הנוער של פצ'וקה, בה הוא משחק בגיל 14. ב-26 באוקטובר 2013, ערך את הופעת הבכורה שלו בקבוצה הבוגרת בתיקו 0-0 נגד קרוס אסול. ב-7 בפברואר 2015, גוטיירס כבש את שער הבכורה שלו בקריירה בתיקו 1-1 ביתי נגד דפורטיבו טולוקה. בסוף עונת הקלאסורה , נבחר לשחקן העונה.

ב-29 באוגוסט 2018, גוטיירס חתם לחמש שנים בפ.ס.וו איינדהובן מליגת העל ההולנדית. ב-15 בספטמבר, גוטיירס ערך את הופעת הבכורה שלו בפ.ס.וו. במשחק הליגה נגד דן האג, בו עלה כמחליף ותוך חמש דקות בישל לאירווינג לוסאנו וכבש בעצמו את שער הבכורה שלו בקבוצה, במשחק שנגמר בניצחון 0–7.

ב-2 ביולי 2023 חזר גוטיירס למקסיקו וחתם בגוודלחרה.

==קריירה בינלאומית==
בצעירותו, גוטיירס שיחק בנבחרות הצעירות של מקסיקו ואף שימש כקפטן ואף השתתף באולימפיאדת ריו דה ז'ניירו (2016), בו כבש רביעייה בניצחון 1–5 נגד .

גוטיירס נכלל לראשונה בסגל הנבחרת הבוגרת לקראת גביע הזהב 2015. ב-11 באוקטובר 2016, גוטיירס ערך את הופעת הבכורה שלו בנבחרת בניצחון 0–1 נגד . ב-6 בספטמבר 2019, כבש את שער הבכורה שלו בנבחרת בניצחון 0–3 נגד .

==תארים==
; פצ'וקה
*ליגת העל המקסיקנית: קלאסורה 
*ליגת האלופות של אמריקה הצפונית: 

; פ.ס.וו איינדהובן
* הגביע ההולנדי: 2021/2022, 2022/2023
* מגן יוהאן קרויף: 2022

; נבחרת מקסיקו
*גביע הזהב עד גיל 20: 
*גביע הזהב: 2019

; אישיים
*נבחרי גביע זהב עד גיל 20: 
*נבחרי ליגת העל המקסיקנית: קלאסורה 

==קישורים חיצוניים==

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלני פצ'וקה
קטגוריה:כדורגלני פ.ס.וו. איינדהובן
קטגוריה:כדורגלני גוודלחרה
קטגוריה:כדורגלני נבחרת מקסיקו
קטגוריה:כדורגלנים מקסיקנים באולימפיאדת ריו דה ז'ניירו (2016)
קטגוריה:כדורגלני גביע הזהב 2017
קטגוריה:כדורגלני מונדיאל 2018
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:ספורטאים מקסיקנים בהולנד
קטגוריה:מקסיקנים שנולדו ב-1995
מחוזות מדעי הטבע הפינים

מחוזות מדעי הטבע הפיניים (בפינית: Suomen luonnontieteelliset maakunnat, בשוודית: Finska naturvetenskap) הם 21 אזורים טבעיים, גאוגרפיים, וביוגאוגרפיים המהווים חלוקה משנית בהם מחולקת פינלנד חוץ מהחלוקה המנהלית לאזורים או לחלוקה למחוזות שנהגה קודם לכן; חלוקת מחוזות מדעי הטבע הפינים נערכה על פי הבדלים במאפייני הביוטה והאקלים שלהם, ובתכונות הטופוגרפיה שלהם כגון גאומורפולוגיה של רכסים ואגמים המצויים לרוב במדינה. החלוקה נקבעה על-פי מחקרים בפאונת החי והצמחייה המשתנה מאזור למשנהו, ואפילו על-פי מיקולוגיה.

== חלוקה וסימון ==
מפת מחוזות מדעי הטבע הפיניים על מפת פינלנד; סימון המחוזות בשחור: לטינית, באדום: פינית, בשני המחוזות ששמם זהה הכיתוב בצבע כחול.בעבר לעיתים גבולות מחוזות הטבע היו חופפים לגבולות האזור/מחוז שבו הם נמצאים, אך כיום גבולות מחוזות הטבע אינם חופפים לגבולות האזורים שבהם הם נמצאים, מפות היסטוריות של מחוזות-הטבע לאורך השנים מוצגות במוזיאון המרכזי לתולדות הטבע של פינלנד בבירה הלסינקי. המחוזות מסומנים באותיות התחיליות של שמם בלטינית או בפינית, והם יכולים לכלול חלקים מכמה אזורים מנהליים שונים, לדוגמה: אזור מרכז-פינלנד מורכב ממחוזות הטבע Sa,Sb,Ta,Tb שהם גם חלק מהאזורים השכנים. וכן אף אזור מנהלי אחד יכול להיות מורכב מכמה מחוזות טבעיים לדוגמה: אזור לפלנד מורכב ממחוזות הטבע Le,Li,Lkoc,Lkor ומחוז Lk שחציו נמצא באוסטרובוטניה-הצפונית.
{| class="wikitable" style="text-align:left"
|+שמות מחוזות מדעי הטבע הפינים וסימונם בגרסה הלטינית (השימושית) ובגרסה הפינית על-פי סדר מדרום לצפון.
!שם בלטינית
!סימון
!שם בפינית
!סימון
|-
|Alandia
|Al
|Ahvenanmaa
|A
|-
|Regio aboënsis
|Ab
|Varsinais-Suomi
|V
|-
|Nylandia
|N
|Uusimaa
|U
|-
|Karelia australis
|Ka
|Etelä-Karjala
|EK
|-
|Finlandia septentrionalis
|St
|Satakunta
|St
|-
|Tavastia australis
|Ta
|Etelä-Häme
|EH
|-
|Savonia australis
|Sa
|Etelä-Savo
|ES
|-
|Karelia ladogensis
|Kl
|Laatokan Karjala
|LK
|-
|Ostrobottnia australis
|Oa
|Etelä-Pohjanmaa
|EP
|-
|Tavastia borealis
|Tb
|Pohjois-Häme
|PH
|-
|Savonia borealis
|Sb
|Pohjois-Savo
|PS
|-
|Karelia borealis
|Kb
|Pohjois-Karjala
|PK
|-
|Ostrobottnia media
|Om
|Keski-Pohjanmaa
|KP
|-
|Ostrobottnia kajanensis
|Ok
|Kainuu
|Kn
|-
|Ostrobottnia borealis pars australis
|(Oba (ObS
|Pohjois-Pohjanmaa - eteläinen/Oulun Pohjanmaa
|PPe/OP
|-
|Ostrobottnia borealis pars borealis
|(Obb (ObN
|Pohjois-Pohjanmaa - pohjoinen/Perä-Pohjanmaa
|PPp/PeP
|-
|Regio kuusamoënsis
|Ks
|Kuusamo / Koillismaa
|Ks
|-
|Lapponia kemensis pars occidentalis
|Lkoc (LkW)
|Kemin Lappi - läntinen/Kittilän Lappi
|KLl/KiL
|-
|Lapponia kemensis pars orientalis
|Lkor (LkE)
|Kemin Lappi - itäinen/Sompion Lappi
|KLi/SoL
|-
|Lapponia enontekiensis
|Le
|Enontekiön Lappi
|EnL
|-
|Lapponia inarensis
|Li
|Inarin Lappi
|InL
|}

== ראו גם ==
* אזורי פינלנד
* מחוזות פינלנד

== קישורים חיצוניים ==
* [http://www.luomus.fi/luonto/tietoa/eliomaakunnat.htm המפה באתר המוזיאון המרכזי לתולדות הטבע של פינלנד]
* [http://www.ymparisto.fi/download.asp?contentid=24097&lan=EN ארגון הסביבה בפינלנד]
* [http://www.kolumbus.fi/~w480850/provinssit/ מידע על פרויקט מיפוי המחוזות]

קטגוריה:פינלנד: חלוקה מנהלית
קטגוריה:פינלנד: גאוגרפיה
קטגוריה:פינלנד: גופי מים
האחראי על מניעת הטרדה מינית בעבודה

האחראי על מניעת הטרדה מינית בעבודה הוא תפקיד שנוצר מכוח החוק למניעת הטרדה מינית, התשנ"ח-1998 והתקנות למניעת הטרדה מינית (חובות מעסיק), תשנ"ח-1998. מכוחו מחויבים המעסיקים למנות אחראי למניעת הטרדה מינית.

החוק מחייב מעביד כל מעסיק למנות אחראי לריכוז, תחקור וטיפול בתלונות על הטרדה. כמו כן, החוק מטיל על כל מעסיק המעסיק יותר מ-25 עובדים לקבוע תקנון שבו יובאו עיקרי הוראות החוק בדבר הטרדה מינית והתנכלות במסגרת יחסי עבודה ויפורטו בו דרכי הגשת התלונות שעניינן הטרדה מינית או התנכלות והטיפול בה<ref></ref>. מינוי האחראי הוא האפיק המשמעתי שנועד לטפל בהטרדות, להבדיל מאפיקים פליליים ואזרחיים. מעביד שלא מינה אחראי ישא באחריות בגין ההטרדה בעצמו<ref></ref><ref></ref>.

תפקידיו של האחראי:

# קבלת תלונות בעניין הטרדות מיניות.
# קיום בירור במקרה של תלונה של עובד על הטרדה.
# מתן המלצות למעסיק לגבי המשך הטיפול במקרה של הטרדה מינית של עובד.
# ייעוץ, מידע והדרכה בענייני הטרדה לעובדים הפונים אליו<ref></ref>.

החוק מסדיר את אופן קבלת התלונות על הטרדה מינית על ידי האחראי כשהדגש הוא על דיסקרטיות ויעילות, תוך בחינת הדברים בתוך הקשרם הספציפי ובהתחשב בסוגיות הייחודיות שעולות תוך כדי התהליך.

האחראי צריך להתאים באופן כללי לתפקיד זה, מבחינת הכישורים, המעמד החברתי והתפקיד בארגון, ולרוב ממנים את הממונה על משאבי האנוש בארגון<ref></ref>. עדיף למנות לתפקיד אשה. ניתן למנות אחראי חיצוני, וכן כאשר המעסיק מעסיק פחות מ-10 עובדים הוא יכול למנות את עצמו כאחראי. ישנם ארגונים שמכשירים את האחראי לתפקידו זה<ref></ref>.

== ראו גם==
* החוק למניעת הטרדה מינית
* הטרדה מינית

== הערות שוליים ==

קטגוריה:ישראל: עבירות מין
קטגוריה:ישראל: דיני עבודה
מרטין הלמכן

מרטין הלמכן (בגרמנית: Martin Helmchen; נולד ב-21 ביוני 1982) הוא פסנתרן גרמני.

== ביוגרפיה ==
הלמכן נולד בברלין. הוא החל לנגן בחלילית בגיל 5, ועבר במהרה לנגינה על פסנתר. הוא השתתף בתחרויות לצעירים והלך לקונצרטים בצעירותו, חוויות שהוא מתאר ככאלו שגרמו לו להחליט שברצונו להפוך לפסנתרן מקצועי.

הלמכן למד בבית הספר הגבוה למוזיקה ע"ש הנס אייזלר, שם היה סטודנט של גלינה איוונז'ובה (Galina Iwanzowa). ב-2001 הוא סיים את לימודיו בבית הספר הגבוה למוזיקה, תיאטרון ומדיה שבהנובר, כסטודנט של אריה ורדי. מנטורים נוספים שלו הם ויליאם גרנט נאבורה ואלפרד ברנדל.

== קריירה ==
הלמכן היה סולן בתוכנית ה-BBC לאמני הדור החדש בשנים 2005-2007. הוא נתן מספר קונצרטים עם התזמורת הסימפונית של סן פרנסיסקו, התזמורת הפילהרמונית של וינה, התזמורת הסימפונית של ברלין והתזמורת הסימפונית NHK. הלמכן מומחה למוזיקה קאמרית, והופיע רבות עם היינריך שיף ומארי אליזבת-הקר. בנוסף, הוא שיתף פעולה עם אמנים כמו גדעון קרמר, כריסטיאן טצלף, שרון קם, טבאה צימרמן, ג'וליאן באנס, ג'וליה פישר, סבינה מאייר ולארס ווגט. הלמכן הופיע בישראל ב-2011 במסגרת הפסטיבל הבינלאומי למוזיקה קאמרית בירושלים.

האלבום התזמורתי הראשון של הלמכן יצא ב-2007, ובו הוא ניגן קונצ'רטי לפסנתר של מוצרט. ב-2008 יצא אלבום סולו שלו ליצירות של שוברט, וב-2009 הוא הוציא עוד שני אלבומים. כיום, הלמכן חתום בחברת Alpha Classics בה הוא מוציא את אלבומיו. הוא הוציא בעבר אלבומים רבים גם בחברת Pentatone ההולנדית.

מאז 2010 הלמכן הוא פרופסור חבר למוזיקה קאמרית באקדמיה קרונברג שבגרמניה.

== פרסים ==
ב-2001 הלמכן זכה בתחרות קלרה האסקיל הבינלאומית לפסנתר. ב-2003 הוא זכה באולימפיאדת קיסינגר לפסנתר, תחרות הנערכת מדי שנה בבוואריה. ב-2006 הוא זכה בפרס של קרדיט סוויס לפסנתרן צעיר על אלבום הבכורה שלו עם הפילהרמונית של וינה בניצוחו של ולרי גרגייב, בו הוא ניגן את הקונצ'רטו לפסנתר של שומן בפסטיבל לוצרן. באותה השני הוא זכה בפרס ECHO Klassik יחד עם דניולו אישיזאקה על אלבום משותף שלהם ובו יצירות של מנדלסון, פרנק ובריטן. ב-2020 הלמכן זכה בפרס בטהובן 250 (לרגל 250 שנה להולדתו של לודוויג ון בטהובן) של מגזין גרמופון, יחד עם התזמורת הסימפונית הגרמנית והמנצח אנדרו מנזה, על ההקלטה שלהם לקונצ'רטי מס' 2 ו-5 לפסנתר של בטהובן, שיצאה בחברת Alpha.

== קישורים חיצוניים ==
* 

* [https://outhere-music.com/en/artists/martin-helmchen/releases עמוד המוקדש לו באתר של Outhere Music], המפיצה של Alpha Classics.
* [https://www.pentatonemusic.com/artists/martin-helmchen-soloist עמוד המוקדש לו באתר של Pentatone].

== הערות שוליים ==

קטגוריה:פסנתרנים גרמנים
קטגוריה:גרמנים שנולדו ב-1982
ג'ני דורקן

ג'ני דורקן (באנגלית: Jenny A. Durkan; נולדה ב-19 במאי 1958) היא פוליטיקאית אמריקאית, חברת המפלגה הדמוקרטית. כיהנה כראש עיריית סיאטל.

==ביוגרפיה==
דורקן נולדה וגדלה בסיאטל, אחת משמונה ילדיהם של לוריין ומרטין דורקן. אביה כיהן כחבר בית הנבחרים והסנאט של מדינת וושינגטון ואמה הייתה עיתונאית. היא סיימה תואר ראשון באוניברסיטת נוטרדאם ב-1985 ולאחר מכן שהתה שנתיים באלסקה שם עסקה בחינוך בתיכון של קהילת האסקימואים. בשובה למדה לתואר JD במשפטים באוניברסיטת וושינגטון אותו סיימה ב-1985.

היא עסקה כעורכת דין בתחום האזרחי בסיאטל ובוושינגטון די. סי.. בשנים 2009–2014, במהלך נשיאתו של ברק אובמה, כיהנה כפרקליטת מדינה של מחוז מערב וושינגטון. בנובמבר 2017 נבחרה לראשות העיר סיאטל.

במהלך המהומות שפרצו בעיר בעקבות רצח ג'ורג' פלויד, השתלטו המוחים על בניין של משטרת העיר והכריזו על הקמת "אזור אוטונומי" בשכונת קפיטול היל. דורקן הורתה למשטרה להגביל את השימוש בכוח ובאמצעים לפיזור הפגנות נגד המוחים, והתעמתה על כך עם נשיא ארצות הברית דונלד טראמפ שקרא להשלטת חוק וסדר בעיר. האזור פונה מהמפגינים על ידי המשטרה לאחר שלושה שבועות. בעקבות החלטת מועצת העיר לקיצוץ בתקציבי המשטרה הודיעה מפקדת המשטרה המקומית על התפטרותה. בדצמבר 2020 הודיעה דורקן כי לא תתמודד לתקופת כהונה נוספת.

דורקן חיה עם בת זוגה דנה ולהן שני בנים.

==קישורים חיצוניים==

* [https://www.seattle.gov/mayor/newsroom/about-the-mayor ג'ני דורקן] באתר עיריית סיאטל

קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:ראשי עיריית סיאטל
קטגוריה:בוגרות אוניברסיטת נוטרדאם
קטגוריה:בוגרי אוניברסיטת נוטרדאם
קטגוריה:בעלי תואר דוקטור מאוניברסיטת וושינגטון
קטגוריה:פוליטיקאיות לסביות אמריקאיות
קטגוריה:עורכות דין אמריקאיות במאה ה-20
קטגוריה:עורכי דין להט"בים
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
מבצעים מיוחדים (סרט)

מבצעים מיוחדים (בפורטוגזית: Operações Especiais) הוא סרט משטרתי ברזילאי משנת 2014, שבוים על ידי תומאס פורטלה. מככבים בו קליאו פירס, פבריציו בוליביירה, פאביולה נסקימנטו, טיאגו מרטינס, מרקוס קארוסו ואנטוניו טבת.<ref></ref>

== עלילה ==
לאחר שעברה את מבחני הקבלה למשטרה האזרחית, פרנסיס מתחילה להשתתף בקורס ההכשרה של המשטרה. זה מתרחש במקביל לפלישה אל קומפלקסו דו אלמאו, כאשר סוחרי סמים מכמה גבעות בריו נמלטו לפריפריה. זה מה שקורה בסיאו ג'ודאס דו ליברמנטו הבדיונית, עיר בפרברי ריו דה ז'ניירו, שמתחילה להתמודד עם גל של פושעים. כדי להילחם בהם נשלחת יחידה משטרתית, עם המגויסת החדשה פרנסיס. ביחידה היא צריכה להתמודד עם חוסר האמון של השוטרים האחרים וגם עם קשיי המקצוע.

== שחקנים ודמויות ==

==קישורים חיצוניים==

== הערות שוליים ==

קטגוריה:סרטי 2014
קטגוריה:סרטי משטרה
קטגוריה:סרטי סחר בסמים
קטגוריה:סרטי פעולה
קטגוריה:סרטי פשע
קטגוריה:סרטים בפורטוגזית
קטגוריה:סרטים ברזילאיים
אנס בדרכך

ביצוע המיצג ב[[מקסיקו סיטי]]
"אנס בדרכך" (בספרדית: Un violador en tu camino) הוא מיצג פמיניסטי נגד אלימות כלפי נשים שמקורו בצ'ילה. המיצג, המשלב שיר מחאה ופלאש מוב, ידוע גם כ"האנס הוא אתה" (El Violador Eres Tú), כשם שורה החוזרת בו מספר פעמים. 

במיצג מובעת ביקורת כלפי הפטריארכיה כגורם לדיכוי נשים, וכנגד תרבות האונס. המיצג בוצע בהפגנות נשים ברחבי העולם, בין היתר במקסיקו, קולומביה, צרפת, טורקיה, ספרד, בריטניה וישראל. שם המיצג מתייחס לסלוגן "חבר בדרכך" (Un amigo en tu camino) שהיה בשימוש המשטרה הצ'ילאנית הלאומית (ה-Carabineros de Chile) בשנות ה-90 של המאה ה-20.

ב-20 בנובמבר 2019 בוצע המיצג לראשונה, בעיר ולפראיסו, בירת מחוז ולפראיסו, צ'ילה. הוא זכה לפרסום לאחר שבוצע על ידי הקולקטיב הפמיניסטי Las Tesis ברחבת בית המשפט העליון של צ'ילה, במהלך אירועי יום המאבק הבינלאומי למניעת אלימות נגד נשים. ההשראה למיצג הגיעה מהוגת הדעות הפמיניסטית ריטה לאורו סגאטו, שרעיונותיה הניעו אותן ליצור פלאש מוב שמראה שאונס הוא לא רק פשע כלפי נשים אינדיבידואליות, אלא ביטוי לבעיה חברתית גדולה יותר.

בשנת 2020 הופיעו חברות הקולקטיב LASTESIS ברשימה השנתית של מגזין טיים, טיים 100, על פועלן בהקשר של המיצג.<ref></ref>

== קישורים חיצוניים ==

* [https://www.youtube.com/watch?v=tB1cWh27rmI ביצוע המיצג במקומות שונים בעולם]
* [https://www.youtube.com/watch?v=2pyz7CQK8yE ביצוע באירוע מחאה בתל אביב]

== הערות שוליים ==

קטגוריה:מיצגים
קטגוריה:מחאות פמיניסטיות
קטגוריה:אונס
קטגוריה:נשים בצ'ילה
קטגוריה:אלימות נגד נשים
סלאם אייר

סלאם אייר (בערבית: طيران السلام) היא חברה לטיסות חסך מעומאן. בסיס הפעולה שלה נמצא בנמל התעופה הבינלאומי מסקט.
== היסטוריה ==
החברה הוקמה בשנת 2016, לאחר שהבעלים שלה, Muscat National Development and Investment Company, זכתה במכרז של ממשלת עומאן לפתיחת חברה לטיסות חסך.

לאחר שחכרה מקבוצת LATAM איירליינס שלושה מטוסים מדגם איירבוס A320-200 ערכה החברה את טיסת הנוסעים הראשונה שלה (פנים ארצית) ב-30 בינואר 2017. חודש לאחר מכן נערכה הטיסה הבינלאומית הראשונה של החברה לדובאי.

בנובמבר 2019 הפעילה החברה שמונה מטוסים - שלושה מטוסי איירבוס A320-200 וחמישה מטוסי איירבוס A320neo. החברה הזמינה עוד שני מטוסי איירבוס A320neo ושני מטוסי איירבוס A321neo.

החברה מפעילה כ-30 קווי טיסה. הטיסות הבינלאומיות נערכות למדינות הבאות:
*גאורגיה, אזרבייג'ן, טורקיה
*הודו, פקיסטן, בנגלדש, סרי לנקה, נפאל, תאילנד
*עיראק, איראן
*ערב הסעודית, כוויית, איחוד האמירויות, בחריין, קטר
*מצרים, סודאן

==קישורים חיצוניים==

* 
* [https://www.ch-aviation.com/portal/airline/SM1 החברה], באתר Ch-Aviation

קטגוריה:חברות לטיסות חסך
קטגוריה:עומאן: כלכלה
קטגוריה:עומאן: תעופה
המלט (סרט, 1912)

המלט (באנגלית: Hamlet) הוא סרט אילם בריטי משנת 1912 בבימויו של צ'ארלס ריימונד. בסרט מככבים ריימונד עצמו, דורותי פוסטר, וקונסטנס באקנר. זהו עיבוד למחזה "המלט" מאת ויליאם שייקספיר.

==צוות השחקנים==
* צ'ארלס ריימונד – המלט
* דורותי פוסטר – אופליה
* קונסטנס באקנר – גרטרוד

==קישורים חיצוניים==

==הערות שוליים==

קטגוריה:סרטים המבוססים על המלט
קטגוריה:סרטי שחור-לבן בריטיים
קטגוריה:סרטי 1912
קטגוריה:סרטי דרמה בריטיים
קטגוריה:סרטים אילמים
הר וייאט (אנטארקטיקה)

הר וייאט או הר ואייט (באנגלית: Mount Wyatt) הוא הר נישא שטוח פסגה (הר שולחן), בהרי רוסון, בהרי המלכה מוד, באזור חוף אמונדסן של שטח חסות רוס שבאנטארקטיקה.

גובהו של ההר 2,930 מטרים מעל פני הים; והוא ההר ה-489 בגובהו באנטארקטיקה.

ההר ממוקם 6 קילומטרים ממערב להר ורלאוץ.

== היסטוריה ==
=== גילוי ומיפוי ההר ===

ההר התגלה על ידי הקבוצה הגאולוגית של משלחת בירד לחקר אנטארקטיקה; הקבוצה, בהנהגתו של קווין בלקברן (Quin Blackburn), הגיעה אל ההר בדצמבר 1934.

=== מקור השם ===

ריצ'רד בירד נתן להר את שמו בשנת 1934.

ההר נקרא על שמה של ג'יין וייאט (Jane Wyatt), שהייתה חברה של ריצ'רד ס. ראסל ג'וניור (Richard S. Russell, Jr), שהיה חבר מישלחת בירד לחקר אנטארקטיקה.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:16828 הר וייאט] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21532 הר וייאט] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=16266&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר וייאט] באתר הגאזט האנטארקטי המשווה SCAR של ממשלת אוסטרליה

== הערות שוליים ==

וייאט
וייאט
וייאט
טל איסייב

טל איסייב (נולדה ב-20 בדצמבר 1993) היא כדורגלנית ישראלית, המשחקת כמגנה שמאלית וכבלמית לסירוגין, בקבוצת מכבי בנות עמק חפר שבליגת העל ובנבחרת ישראל.

== ביוגרפיה ==
איסייב נולדה בנוף הגליל (נצרת עילית דאז) והחלה לשחק כדורגל בגיל צעיר. בגיל 12 הצטרפה לקבוצת כדורגל מקומית של בנים ובגיל 14 עברה לבנות קיסריה טבעון ושיחקה בעונה זו במקביל בקבוצת הנערות ובקבוצה הבוגרת שהתמודדה בשנים אלו בליגת הנשים הבכירה. בעונה שלאחר מכן שיחקה רק בקבוצה הבוגרת אך הקבוצה סיימה בין המקומות האחרונים והייתה אמורה לרדת ליגה אלא שבתום העונה התפרקה.

בעונת 2010/2011 הצטרפה למכבי כישרונות חדרה, שיחקה מספר משחקים בקבוצת הבת של המועדון שהתמודדה בעונה זו בליגה השנייה אך מהר מאוד הוקפצה לקבוצה הראשונה. נכון ל-2020 משחקת במועדון כבר עשר עונות רצופות במהלכן זכתה עם הקבוצה בגביע המדינה בכדורגל. בגמר הגביע בעונת 2016/2017 שיחקה כשוערת עקב פציעת שוערת הקבוצה והיעדר שוערת מחליפה.
לקראת אמצע עונת 2022/2023 הודיעה על פרישה ממשחק פעיל

== נבחרת ישראל ==
בשנת 2010, בגיל 17, צורפה לנבחרת הנערות עד גיל 19 ורשמה 7 הופעות ושער אחד.

איסייב בסגל הנבחרת הבוגרת משנת 2014 ורשמה בה 4 הופעות. את הופעת הבכורה שלה ערכה בניצחון החוץ המרשים על נבחרת דנמרק ב-2014, ניצחון שנחשב לאחד ההישגים הגדולים של הנבחרת מאז הקמתה.

== מחוץ לכדורגל ==
לומדת להוצאת תעודת מדריכת כושר גופני ובריאות בבית הספר להכשרת מאמנים ומדריכים של המכללה האקדמית אוהלו בקצרין.

== תארים ==
===מכבי כישרונות חדרה===
* גביע המדינה: 2014/2015

==קישורים חיצוניים==

* [https://www.football.org.il/players/player/?player_id=103040 פרופיל] באתר ההתאחדות הישראלית לכדורגל
* יצחק סולומון, [https://blinker.co.il/שרון/חדרה/טל-איסייב-מנצרת-עילית-זכתה-בגביע-המדינ/71285/ טל איסייב מנצרת עילית זכתה בגביע המדינה לנשים], ידיעות הגליל באתר בלינקר, 25 במאי 2015
* 

==הערות שוליים==

קטגוריה:כדורגלניות ישראליות
קטגוריה:מגנות כדורגל ישראליות
קטגוריה:בלמות כדורגל ישראליות
קטגוריה:כדורגלניות בנות קיסריה טבעון
קטגוריה:כדורגלניות מכבי כישרונות חדרה
קטגוריה:ישראליות שנולדו ב-1993
קטגוריה:ישראלים שנולדו ב-1993
הר ורלאוץ

הר ורלאוץ או הר ורלוֹץ (באנגלית: Mount Verlautz) הוא הר בהרי רוסון, בהרי המלכה מוד, באזור חוף אמונדסן בשטח חסות רוס, שבאנטארקטיקה.

גובהו של ההר 2,490 מטרים מעל פני הים; והוא ההר ה-796 בגובהו באנטארקטיקה.

ההר עומד בסמוך מצפון למוצאו של קרחון פולטר.

ההר ממוקם בקצה הדרום-מזרחי של הרי רוסון.

== היסטוריה ==
=== מקור השם ===

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של מייג'ור סידני ג'יי. ורלאוץ (Sidney J. Verlautz), מחיל התחבורה של צבא ארצות הברית (U.S. Army Transportation Corps), שהיה קצין הלוגיסטיקה, של מחלקת המחקר של כוח התמיכה הימי באנטארקטיקה במהלך מבצע דיפ פריז.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:15972 הר ורלאוץ] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/19972 הר ורלאוץ] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=133203 הר ורלאוץ] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=15407&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ורלאוץ] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ורלאוץ
ורלאוץ
ורלאוץ
ריקוד ירח

ריקוד ירח הוא אלבום גרסאות כיסוי של גידי גוב, שיצא לאור במאי 2003.
למרות שהאלבום ברובו גרסאות כיסוי לשירים ישנים מהקריירה שלו, הוציא גוב שיר אחד חדש בשם "נובמבר" שכתב והלחין עבורו אביב גפן. 

השירים כולם עובדו והופקו מוזיקלית מחדש לאלבום על ידי עדי רנרט. האלבום בהפקת יהודה עדר ואת המיתרים עיבד אילן מוכיח.

==רשימת רצועות==

==קרדיטים==
* בס - אלון נדל
* חליל, פיקולו - אילן סאלם
* גיטרה - עמוס עבר הדני
* תופים - ישראל נחום
* פסנתר - עדי רנרט
* כלי הקשה - רוני עברין
* חצוצרה - אבישי כהן
* ארגון וניהול תזמורת כלי המיתר - אודי הרפז
* עיבוד מיתרים - אילן מוכיח
* ייעוץ אומנותי - יהודה עדר ואורלי דוקטורי סדובניק
* ניהול - מיכל אוחיון ויסברג
* מיקס - לירון שפר
* תכנות - שלומי קינן
* צילומים - מיכל רביבו
* יחסי ציבור - רותי מרום
* הקלטות ומיקסים: אולפני זזה (ZaZa), מסטרינג: S.D.L.
* תזמורת כלי המיתר הוקלטה באולפני D.B.

==קישורים חיצוניים==

קטגוריה:אלבומי גידי גוב
קטגוריה:אלבומי 2003
קטגוריה:אלבומי חברת הד ארצי
קטגוריה:אלבומי גרסאות כיסוי
קטגוריה:הירח באומנות
יחסי דרום אפריקה – קוריאה הצפונית

יחסי דרום אפריקה–קוריאה הצפונית הם יחסי החוץ בין דרום אפריקה לבין קוריאה הצפונית.

== היסטוריה ==
קוריאה הצפונית תמכה במפלגת הקונגרס הלאומי האפריקאי במאבקה נגד האפרטהייד בדרום אפריקה. קוריאה הצפונית התנגדה לממשלת המיעוט הלבן וסיפקה אימונים צבאיים ללוחמי הקונגרס הלאומי האפריקאי במחנות באנגולה. בשנת 1998, לאחר סיום האפרטהייד, כוננו קוריאה הצפונית ודרום אפריקה יחסים דיפלומטיים. בפרטוריה הוקמה שגרירות צפון קוריאנית, בעוד שדרום אפריקה הסמיכה את שגרירה בסין לקוריאה הצפונית.

דרום אפריקה מתחה בעבר ביקורת על שימושה של קוריאה הצפונית בנשק גרעיני. בין ה-24 ל-27 בספטמבר 2005, נפגש עזיז פאהד, סגן שר החוץ הדרום אפריקאי, עם בכירי ממשל צפון קוריאניים בפיונגיאנג. זו הייתה הפעם הראשונה שפקיד ממשלתי דרום אפריקאי ביקר בקוריאה הצפונית. לאחר הביקור נפגש פאהד עם מקבילו, קים היונג ג'ון, ביולי 2006 על מנת לשוחח לגבי משבר הטילים באזור. בנובמבר 2009, דחקה דרום אפריקה בממשלת קוריאה הצפונית להפסיק את ניסוייה הגרעיניים ולחדש את המשא ומתן עם ארצות הברית לפירוק הנשק הגרעיני. בנובמבר 2013, ערך סגן השר הדרום אפריקאי ליחסים בינלאומיים, אברהים אברהים, ביקור רשמי בקוריאה הצפונית.

בדצמבר 2015, גירשה דרום אפריקה דיפלומט בכיר צפון קוריאני לאחר שלטענתם, הבריח קרן של קרנף מהמדינה. חקירה של המקרה על ידי צוות עיתונאים עצמאי אשר ביקש להישאר בעילום שם, גילתה מאוחר יותר שהדיפלומט הבריח את קרן הקרנף מתוך אמונה שהקרן תוכל להחלים את בעיית אין האונות של קים ג'ונג און. ממשלת קוריאה הצפונית החליטה שלא להגיב למקרה כיוון שהנושא נחשב רגיש. משלחת של דיפלומטים צפון קוריאניים, בראשות יונג מאן-הו נפגשה עם בכירים מהקונגרס הלאומי האפריקני בוועידת הבחירות ה-54 של המפלגה בדצמבר 2017.

באפריל 2020, פרסמה התקשורת הממלכתית של קוריאה הצפונית את המכתב ששלח המנהיג העליון של המדינה, קים ג'ונג און לנשיא דרום אפריקה סיריל רמפוזה, כדי לציין את יום החירות הדרום אפריקאי.

== נציגויות דיפלומטיות ==
* קוריאה הצפונית מחזיקה בדרום אפריקה שגרירות בפרטוריה.
* דרום אפריקה אינה מיוצגת כלל בקוריאה הצפונית.

== הערות שוליים ==
פוטו (אמנות)

[[אנדראה דל ורוקיו 1470 פוטו עם דולפין, Putto con delfino, ברונזה, פאלאצו וקיו, פירנצה.]]
פוטו (באנגלית: Putto) ברבים פוטי (באנגלית: Putti) הוא דמות של ילד זכר שמנמן, לרוב בעירום ולפעמים מכונף.

במאה ה-15 דונטלו הקים לתחייה את הפוטי באמנות. הדמויות של ילדים בגיל שבו הם שובי לב, תמימים וללא ערמומיות פקחית הפכו לפופולריות. כך הם תוארו על ידי בוד.<ref>Charles Dempsey. Inventing the Renaissance putto Chapel Hill, NC : University of North Carolina Press, 2001. p 20.</ref> הפוטו באמנות היה נחשב כדמות המייצגת את אל האהבה, (אמור, קופידון), וכך חשבו אנשי המאה ה-16 והמאה ה-17 על דמויות הילדים המכונפים שהופיעו באמנות. ההוגה גוטהולד אפרים לסינג דן בעניין זה והגיע למסקנה שהפוטי אינם מייצגים את אל האהבה בלבד.<ref>Dempsey. Inventing the Renaissance putto p 3-4.</ref> על ידי חקירת הפוטי מהמאה ה-15, (אז הוא קם לתחייה מאז העת העתיקה) ניתן לראות שלסינג צדק בהשערתו וזאת כאשר בודקים כיצד כונו הפוטי בשפה הוורנקולרית של התקופה, הכינוי שניתן להם היה "Spiritelli", וכפי שהעדויות הכתובות מראות, למשל בדברי השבח של ג'ובאני רוצ'ליי המתארים את הפסיפס בסנטה קונסטנצה ברומא, הכינוי "Amor" לא ניתן. כמו כן גם במסמכי התשלומים שיועדו לדונטלו על יצירתו ב-1446 (המקהלה- Cantoria) ואשר היו כתובים בשפה הלטינית עבור הפוטי הרוקדים, ישנו שימוש במונח "Predictis spiritellis".<ref>Dempsey. Inventing the Renaissance putto pp 14-15.</ref>

==קישורים חיצוניים==

* 

== הערות שוליים ==

קטגוריה:מילים וביטויים באיטלקית
קטגוריה:פיסול של תקופת הרנסאנס
קטגוריה:מלאכים באמנות
פאלרי נובי

פלארי נובי (באיטלקית: Falerii Novi) הייתה עיר מוקפת חומה בעמק נהר הטיבר, כ- צפונית לרומא וכ- מערבית לצ'יביטה קסטלנה. העיר נוסדה על ידי הרומאים כחלופה לעיר צ'יביטה קסטלנה שמרדה ברומא בשנת 241 לפני הספירה. העיירה ממוקמת על מישור וולקני קל. העיר הייתה מיושבת עד 700 לספירה, אז ננטשה ברובה.

== היסטוריה ==
על פי ההערכה, פאלרי נובי נוסדה כאשר הרומאים החליפו את אחד משבטי הפאליסקים בעקבות מרד נגד הרומאים בסביבות 241 לפנה"ס. במהלך המאות השלישית והרביעית לפני הספירה, היו בעיר כ-2,500 תושבים.<ref name="Keating" dir="ltr"></ref> בתקופות השיא חיו בעיר כ-15,000 אנשים<ref name=":0"></ref>

== האתר ==
האתר הוא מישור שטוח, עם נופים של שדות חקלאיים ומטעי זיתים, ונמצאים בו חלקים מהחומות המקוריות של העיר<ref name=":0" />.

בשנת 2000 נחקר אתר העיירה כחלק מפרויקט עמק הטיבר, שבדק את היקף העיור באזור בתקופה הרומאית. התוכנית שהפיק בית הספר הבריטי ברומא באמצעות מגנטומטריה חושפת בפירוט רב את המאפיינים הארכאולוגיים הנמצאים מתחת לפני השטח של העיר.<ref dir="ltr"></ref>

בשנת 2020, סריקת מכ"ם חודר קרקע של אוניברסיטאות קיימברידג' וגנט חשפה מבנים לא ידועים (כמו מרחצאות, אמפיתיאטרון, חנויות ומקדשים).<ref dir="ltr"></ref> ושכמה סלעים גדולים של האנדרטאות הוסרו מהעיר. מהמחקר אפשר להבין כי בניית העיר לא עקבה אחר הקווים הכלליים של הערים הרומאיות שנחקרו עד כה בפירוט. המקדש, בניין השוק ומתחם המרחצאות גם הם מורחבים הרבה יותר מבחינה אדריכלית ממה שניתן היה לצפות מעיירה קטנה.

בין הבניינים ישנו מבנה גדול עם צורה מלבנית המחוברת לאמה דרך סדרה של צינורות מים. אבל הצינורות עוברים מתחת לעיר ולא, כפי שניתן היה לצפות, לאורך הרחובות. מחקרים מוקדמים טוענים שהבניין היה בריכת שחייה חיצונית שהייתה חלק ממתחם רחצה ציבורי גדול.<ref dir="ltr"></ref>

באתר נמצאו חלקי קרמיקה היכולים לשפוך אור על התאריכים אליהם הם משוייכים, על דרכי ייבוא ועוד. בנוסף התגלו כלי זכוכית, מטבעות ברונזה, כלי חרס אפריקנים משקולות ועוד, מהמאות החמישית והשישית<ref name=":0" />.

== מבנים בולטים ==
=== כנסיית סנטה מריה דה פאלרי ===
הכנסייה היא האתר הבולט ביותר שנשאר מההריסות.

=== מקדש פאלרי ===
האתר מכיל גם שרידי מקדש רומי גדול שקדם ליישוב, אורכו 120 מטרים ורוחבו 60 מטרים. יסודותיו של מקדש זה התגלו על ידי מכ"ם חודר קרקע והם נמצאים כמה מטרים מתחת לשרידים אחרים שהתגלו במקום.

== קישורים חיצוניים ==
* 
* [https://web.archive.org/web/20070927203306/http://www.planetware.com/lazio-north-of-rome/falerii-novi-i-la-lafn.htm לאציו מצפון לרומא, איטליה - PlanetWare]
* [http://www.provincia.vt.it/cultura/etruschi/eng/e_falerii.htm סרוגי האתרוס באזור טוסיה: פאלרי נובי]
* [https://www.theguardian.com/science/2020/jun/09/archaeologists-discover-amazing-details-of-roman-city ארכאולוגים מגלים פרטים 'מדהימים' של העיר הרומית, הגרדיאן, 9 ביוני 2020]

== הערות שוליים ==

קטגוריה:איטליה: ערים
קטגוריה:רומא: אתרים ארכאולוגיים
בים הלבן - האוזן השחורה

פסל של בים הלבן, ב[[וורונז']]
בִּים הלבן - האוזן השחורה (ברוסית: Белый Бим Чёрное ухо) הוא סרט דרמה סובייטי משנת 1977 בבימויו של סטניסלב רוסטוצקי. הסרט מבוסס על ספר בשם זהה, שנכתב על ידי גבריאל טרויפולסקי ועוסק בהרפתקאות השונות, חלקן טובות יותר וחלקן טובות פחות, שעובר כלב שיוצא במסע לאתר את אדונו שנלקח לאשפוז בבית חולים.

הסרט היה מועמד לפרס האוסקר לסרט הטוב ביותר בשפה זרה בטקס פרסי אוסקר ה-51<ref>https://theculturetrip.com/europe/russia/articles/7-ways-white-bim-black-ear-is-russias-biggest-childhood-tearjerker/</ref>.

==קישורים חיצוניים ==

==הערות שוליים==

קטגוריה:סרטים ברוסית
קטגוריה:סרטי 1977
קטגוריה:סרטים סובייטיים